| **Aurelijus Katkevičius** |
| --- |
| Gimė | 1962 m. gruodžio 22 d.Kaišiadorys |
| Mirė | 2020 m. rugpjūčio 12 d. (57 metai)Vilnius |
| Palaidotas (-a) | Liepynės kapinėse |
| Sutuoktinis (-ė) | Regina |
| Vaikai | Martynas, Povilas, Ieva |
|  |
| Veikla | žurnalistas, redaktorius |
|  |
| Alma mater | 1986 m. Vilniaus universitetas |

**Aurelijus Katkevičius** (1962 m. gruodžio 22 d. Kaišiadoryse – 2020 m. rugpjūčio 12 d. Vilniuje) – buvęs žurnalistas, Lietuvos verslo dienraščio „Verslo žinios" leidžiamo žurnalo „Verslo klasė" redaktorius, tinklaraštininkas, poliglotas, vienas pirmųjų ryšių su visuomene Lietuvoje specialistų.

Biografija
----------

1970–1981 m. mokėsi Marijampolės Rygiškių Jono gimnazijoje, 1981–1986 m. studijavo Vilniaus universiteto Filologijos fakultete.

1990–1992 m. LR Aukščiausiosios Tarybos – Atkuriamojo Seimo pirmininko Vytauto Landsbergio patarėjas. 1992–1993 m. Danijos konsultacijų įmonės „Fyns erhvervsrad" konsultantas, 1993–1995 m. Lietuvos ir Danijos bendros įmonės „Linea artis" viceprezidentas. „Literatūros ir meno" kritikos skyriaus žurnalistas, savaitraščio „Veidas" vyr. redaktorius. Kartu su buvusiais kolegomis žurnalistais iš leidinio „Veidas" įsteigė ryšių su visuomene agentūrą UAB „DDB&Co. ir Katkevičius".

Rolando Pakso rinkimai
----------------------

LR Prezidento rinkimų metu kūrė Rolando Pakso įvaizdį, vienas svarbiausių įvaizdžio patarėjų R. Pakso prezidentavimo metu, visuomeninis prezidento konsultantas informacijos valdymo klausimais, konsultavęs R. Paksą..

Viešieji ryšiai
---------------

2000–2005 m. UAB „DDB&Co. ir Katkevičius" valdybos pirmininkas, bendrovės dalininkas (turėjo 15 % įmonės akcijų). Dėl, kaip manoma, bendrasavininkių nesutarimų (nesutarė reklamos agentūros „Brand Sellers DDB" direktorius Mikaelis Feigolovičius ir A. Katkevičius) agentūra skilo. Iš UAB „DDB&Co. ir Katkevičius" į nuo 2002 metų veikusią (steigėjas - Linas Kontrimas) „PR Service" savo noru perėjo beveik visi (8) darbuotojai. 

Pasak „Delfi", kadangi tai esą sužlugdė bendrovę, akcininkai „DDB Vilnius" pateikė prašymą iškelti civilinę bylą buvusiai vadovei Romualdai Stonkutei, įmonei „Piar" („PR Service") ir jos vadovui Linui Kontrimui dėl nesąžiningos konkurencijos bei neteisėtų buvusios vadovės veiksmų. Vėliau byla baigėsi taikos sutartimi. 

Trumpai buvo UAB „Piar", naudojančios prekės ženklą „PR Service", valdybos pirmininkas. Dirbo UAB „Viešųjų ryšių partneriai" (VRP) projektų vadovas (2000 m.).

Grįžimas į spaudą
-----------------

1995–1997 m. „Verslo žinių" Finansų ir rinkų skyriaus vadovas, 2005–2006 m. ryšių su visuomene agentūros „PR Service/Edelman affiliate" valdybos pirmininkas. Žurnalo „Verslo Klasė" redaktorius, l.e. žurnalo „Iliustruotoji istorija" redaktorius. Nuo 2010 iki 2012 m. žurnalo „Iliustruotasis mokslas" redaktorius.

Kūrybinė veikla
---------------

Aurelijus Katkevičius yra išvertęs į lietuvių kalbą grožinės literatūros kūrinių, dramų, poezijos. 

* Meilė ir seksas senovės Romoje / Alberto Angela ; iš italų kalbos vertė Aurelijus Katkevičius. Tyto Alba, 2014.
* Romos imperija : kelionė paskui monetą / Alberto Angela ; iš italų kalbos vertė Aurelijus Katkevičius. Tyto Alba, 2013.
* Alberto Angela,Viena diena senovės Romoje: kasdienis gyvenimas, paslaptys ir įdomybės ; iš italų kalbos vertė Aurelijus Katkevičius, Vilnius: Tyto alba, 2012.
* Calderón de la Barca, Pedro. Gyvenimas – tai sapnas: dramų rinkinys ; iš ispanų k. vertė Aurelijus Katkevičius, Aleksys Churginas. "Baltų lankų" leidyba, 2009.

Rašė eiles, vienas iš Dviračio Žinių kupletų bendrautorių.

Šaltiniai
---------

1. ↑  „Mirė žurnalistas Aurelijus Katkevičius", LRT.lt, 2020–08–12. Nuoroda tikrinta 2020-08-12.
2. ↑  „Metas ieškoti protingesnio pašnekovo", „Požiūris" // mediaforumas.lt, 2008-03-14
3. ↑  „Konsultacijos už dyką?" // „Vietoje prezidento – tik jo įvaizdis", Audrius Bačiulis, 2003.07.24 – Nr. 30, „Veidas"[neveikianti nuoroda]
4. ↑  „Žlugęs verslas partnerius atvedė į teismą", Jolita Skinulytė, Dienraštis „Respublika", 2005 03 10 Archyvuota kopija 2016-04-06 iš Wayback Machine projekto.
5. ↑  „A. Katkevičius iš viešųjų ryšių grįžta į žurnalistiką", 2006-06-15
6. ↑  „Į „PR Service" pereina „DDB&Co. ir Katkevičius" darbuotojai" PIAR, 2005.02.23 15:15, ELTA, verslas.banga.lt[neveikianti nuoroda]
7. ↑  „„DDB&CO Katkevičius" savininkai kelia bylą buvusiems vadovams", 2005-03-09
8. ↑  „"DDB&CO Katkevičius" savininkai kelia bylą buvusiems vadovams", ELTA, 2005 m. kovo 9 d. 10:29
9. ↑  „A. Katkevičius tapo „Piar" valdybos pirmininku, neatskleidžia, ar įsigis akcijų", 2005-06-22, bernardinai.lt

Nuorodos
--------

* Asmeninis Aurelijaus Katkevičiaus tinklaraštis (vz.lt Archyvuota kopija 2008-03-29 iš Wayback Machine projekto. tinklalapyje)